Bushov govor u New Orleansu (18/1/02) - 2002-01-18
SAD svojim stanovnicima pruža sigurnost pronalazeći teroriste po svijetu i privodeći ih pravdi
Sjedinjene države su bile potresene rujanskim terorističkim napadima na Svjetski trgovinski centar i Pentagon. Ti su napadi imali i gospodarski i psihološki utjecaj. Mnoge industrijske grane, uključujući zrakoplovstvo i hotelijerstvo, pretrpjeli su velike gubitke. Ameriknci su počeli razmišljati o svojoj budućnosti. No, predsjednik Bush je rekao...da sa svakim danom kod Amerikanaca jača povjerenje u vlastitu sposobnost da se zaštite, te u sposobnost da naša vlada odgovori na pozitivan način... “Ovo je snažna zemlja” – istaknuo je predsjednik i dodao –“ snažna je i strpljiva – i postiže svoj konačni cilj; svojim stanovnicima pruža sigurnost pronalazeći teroriste po svijetu i privodeći ih pravdi. To se upravao sada dogadja!” Početni cilj je bio uništenje talibanskog režima u Afganistanu kako al-Qaidini teroristi ne bi više mogli imati utočište:” Mi smo taj cilj dostigli-objasnio je predsjednik-oslobodili smo one skupine ljudi koji su bili terorizirani.” Afganistan sada ima novu privremenu vladu i ta ratom pogodjena zemlja počinje obnovu uz pomoć medjunarodne koalicije koju predvode Sjedinjene države. Talibani i al-Qaida nisu razumjeli Ameriku i Amerikance. Kao što je to rekao predsjednik Bush...oni su mislili da smo mi toliko materijalno orijentirani da smo postali premekani. Oni su mislili da smo mi više vodili računa o sebi nego o nečem što je veće od nas samih. Teroristi su pogriješili. Gospodin Bush je naglasio...oni nisu shvatili koliko snažni možemo biti ukoliko tako odlučimo. Oni su mislili da ćemo biti nestrpljivi i nisu bili u pravu... Amerika nije samo pokazala svoju vojnu snagu protiv terorista, ona je, isto tako, pokazala i osjećaj samilosti. Sjedinjene države, naime, u isto vrijeme oslobadjaju i hrane stanovnike Afganistana. Teroristi su možda šokirali Sjedinjene države, ali Amerika se brzo oporavila od tog šoka. Predsjednik Bush je rekao da on ne mari koliko će dugo kampanja protiv terorizma trajati ili gdje se kriju teroristi... Sjedinjene države ih traže i tražit će ih sve dok ih ne privedu pravdi... Amerika mora predvoditi svijet kako bi osigurali da naša djeca i unuci mogu rasti u mirnom i sigurnom društvu - – kazao je predsjednik Bush.